KOMISIJOS REGLAMENTAS (EB) Nr. 1359/2005
2005 m. rugpjūčio 18 d.
iš dalies keičiantis Reglamentą (EB) Nr. 2390/1999, nustatantį apskaitos informacijos, kuri turi būti pateikta Komisijai EŽŪOGF garantijų skyriaus sąskaitoms apmokėti, prižiūrėti bei prognozuoti, formą ir turinį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1258/1999 dėl bendrosios žemės ūkio politikos finansavimo (1), ypač į jo 4 straipsnio 8 dalį,
kadangi:
(1)
1995 m. liepos 7 d. Komisijos reglamento (EB) Nr. 1663/95, nustatančio išsamias taisykles dėl Tarybos reglamento (EEB) Nr. 729/70 apibrėžtos EŽŪOGF garantijų skyriaus (2) sąskaitų apmokėjimo tvarkos taikymo, 2 straipsnio 3 dalyje numatyta, kad to reglamento 4 straipsnio 1 dalies c punkte nurodytos apskaitos informacijos turinys ir forma turi būti nustatyti Reglamento (EB) Nr. 1258/1999 13 straipsnyje numatyta tvarka.
(2)
Apskaitos informacijos, kurią reikia pateikti Komisijai siekiant EŽŪOGF garantijų skyriaus sąskaitų apmokėjimo ir stebėsenos bei prognozavimo tikslais, turinys ir forma šiuo metu yra nustatyti Komisijos Reglamente (EB) Nr. 2390/1999 (3).
(3)
Dėl biudžeto nomenklatūros ir reikalavimų dėl duomenų pasikeitimų reikia atnaujinti Reglamento (EB) Nr. 2390/1999 I ir III priedus. Taip pat siekiant kuo veiksmingiau perduoti naujausią informaciją tarp valstybių narių ir Komisijos yra būtina pritaikyti šio reglamento II priede pateiktas technines specifikacijas.
(4)
Todėl reikia atitinkamai iš dalies pakeisti Reglamentą (EB) Nr. 2390/1999.
(5)
Šiame reglamente numatytos priemonės atitinka Fondo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2390/1999 I, II ir III priedai yra pakeičiami šio reglamento I, II ir III priedų tekstais.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2005 m. spalio 16 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 18 d.